ב"ה

**הסכם שימוש באולם**

שנערך ונחתם ביום \_\_\_\_ בחודש \_\_\_\_\_ בשנת \_\_\_\_\_

בין **בית הכנסת מוסר אביך – מעלה אדומים** (ע"ר)

מרח' הצלצל 5 מעלה אדומים

איש קשר \_\_\_\_\_\_\_\_\_\_\_\_\_\_\_\_\_\_

טל' \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(להלן: "העמותה")**

**לבין \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

מרח' \_\_\_\_\_\_\_\_\_\_\_\_\_\_\_\_\_\_\_\_

טל' \_\_\_\_\_\_\_\_\_\_\_\_\_\_\_

**(להלן: "המשתמש")**

**הואיל:**  והמשתמש מבקש לקבל רשות שימוש באולם האירועים שבמבנה בית הכנסת שברחוב הצלצל 5 מעלה אדומים (להלן: "**האולם**") על מנת לקיים שם \_\_\_\_\_\_\_\_\_\_\_\_\_\_\_\_\_\_ בתאריך \_\_\_\_\_\_\_\_\_\_\_\_\_\_ (להלן: "**האירוע**")

**והואיל**: והעמותה מסכימה לתת "רשות שימוש" באולם כמבוקש בתנאים המפורטים בהסכם זה להלן.

ו**הואיל**: ומוסכם כי רשות שימוש זו איננה כפופה לחוק ואינה מוגנת על ידי חוק הגנת הדייר, נוסח משולב תשל"ב – 1972.

**לפיכך הוסכם בין הצדדים על התנאים כדלקמן:**

1. המבוא להסכם זה מהווה חלק בלתי נפרד ממנו.
2. העמותה נותנת בזה רשות שימוש באולם למטרת האירוע ביום \_\_\_ בתאריך \_\_\_\_\_\_\_\_\_\_\_ משעה \_\_\_\_\_\_\_ עד \_\_\_\_\_\_\_ בלבד. (להלן: "**זמני השימוש**").

השימוש ע"פ הסכם זה יהיה אך ורק לאירוע המפורט בהסכם זה ובזמני השימוש המפורטים בהסכם זה.

1. המשתמש מצהיר כי –

א. בדק את האולם היטב, את אפשרות השימוש בו, את הציוד והמתקנים שבו ומצא אותם מתאימים לשימושו.

ב. באירוע ישתתפו לא יותר מ -150 איש.

ג. כן מצהיר המשתמש כי ידוע לו שלאחר השעה \_\_\_\_\_\_\_\_ לא תותר כל פעילות שהיא באולם וכי השמעת מוסיקה אפשרית רק עד השעה 22:00. לאחר שעות אלו וככל שהמשתמש לא יפסיק את השמעת המוסיקה / הפעילות / האירוע, תהיה העמותה ו/או מי מטעמה רשאים להפסיק את האירוע.

1. מוסכם כי האירוע הנ"ל הינו באחריותו המלאה והבלעדית של המשתמש על כל הכרוך והמשתמע מכך.
2. המשתמש לא יוכל להעביר את זכותו לאחר או לאחרים. וכל שינוי אשר ירצה לעשות ביחס לאירוע יהיה חייב לקבל אישור מראש ובכתב מהעמותה.
3. המשתמש יהיה אחראי לכל הציוד והריהוט אשר באולם, והמשתמש יהיה חייב לתקן על פי דרישה ראשונה על חשבונו את כל הטעון תיקון.
4. **דמי שימוש ותשלום הוצאות ניקיון** - מוסכם כי דמי השימוש יהיו בסך של **600** ₪ לאירוע/ארוחה של מספר שעות ובסך של **1100** ₪ לאירוע של שתי ארוחות או יותר בשבת/חג, (להלן: "**דמי השימוש**"). לדמי השימוש יתווסף תשלום חובה בסך **250 ₪** לכיסוי הוצאות הניקיון, סה"כ **850** ₪ לאירוע/ארוחה של מספר שעות ו- **1350** ₪ לאירוע של שתי ארוחות או יותר בשבת/חג. הסכום הנ"ל ישולם במזומן עם קבלת המפתח לאולם, קודם לתחילת האירוע. (לא תתאפשר כניסה לאולם קודם לתשלום המלא).
5. דמי השימוש מהווים תשלום בגין עלויות נלוות לביצוע האירוע והפעילות ע"י המשתמש, הכוללים עלויות חשמל, מיזוג, אחזקה, וכל כיו"ב.
6. מוסכם מפורשות כי העמותה איננה שותפה בכל דרך שהיא באירוע ו/או בפעילות אותה מנהל המשתמש. העמותה לא תישא בכל אחריות שהיא או חבות כלשהי לגבי כל נזק גוף ו/או אובדן ו/או נזק רכוש מכל סוג שהוא ו/או הפסד או נזק של המשתמש אשר ייגרם למשתמש ו/או למשתתפי האירוע מטעמו ו/או לעובדיו ו/או לשלוחיו ו/או למי מטעמו ו/או לכל צד שלישי אחר ו/או לרכושם ו/או לרכוש אשר יימצא באולם, בגין השימוש באולם על ידי המשתמש ו/או מי מטעמו ו/או בקשר לכך ו/או בקשר לאירוע. השימוש יהיה באחריות המשתמש בלבד ו/או מי מטעמו ועל העמותה לא תחול כל אחריות בקשר לכך.
7. באירוע בו מעורבים קטינים לא יהיה שימוש באלכוהול.
8. העמותה שומרת לעצמה את הזכות להפסיק את השימוש באולם במקרים הבאים:
9. העברת הזכות לאחר או לאחרים ע"י המשתמש ללא אישור העמותה.
10. אי תשלום דמי השימוש כמוסכם.
11. אי שמירת הציוד וגרימת נזק.
12. אי שמירה על רמה נאותה של הפעילות.
13. השמעת כל מוסיקה שהיא לאחר השעה 22:00.
14. המשתמש יהיה אחראי לכל נזק שייגרם לאולם לרבות הציוד שבו עקב ובגין פעולות המשתמש ו/או מי מטעמו ו/או ע"י משתתפי האירוע ו/או בקשר עם הפעילות, ולרבות כל נזק שייגרם על ידי כל אדם או גוף בשעות האירוע ו/או בקשר לכך, במידה ויהיו כאלה.
15. המשתמש יהיה אחראי ישירות ובאופן בלעדי לכל פגיעה ו/או נזק מכל סוג ומין שייגרמו לכל צד שלישי בשל מעשי המשתמש ו/או מי מטעמו ו/או מחדליהם ו/או עקב האירוע. וכן יהיה המשתמש אחראי ישירות ובאופן בלעדי לכל תביעה שתוגש על ידי כל אדם בגין מעשה או מחדל הכרוכים בביצוע הסכם זה על ידי המשתמש ו/או מי מטעמו.
16. המשתמש מתחייב לפצות ו/או לשפות את העמותה, מיד עם דרישה, בגין כל נזק שיגרם לעמותה ו/או בגין כל דמי נזק שהיא עלולה להתחייב ולשלם ו/או שתיאלץ לשלם עקב נזק מעין זה, וכנגד כל הוצאה שהעמותה תוציא בקשר לכל נזק כנ"ל. ובגין כל דרישה ו/או תביעה שהיא אשר תוגש נגדה על ידי כל צד שלישי בגין כל הכרוך בביצוע האירוע ו/או הפעילות על ידי המשתמש ו/או מי מטעמו ו/או כל אדם אחר ו/או בקשר עם התנהלותו של המשתמש בין במעשה ובין במחדל.

וכן כל נזק שיגרם למשתתפים באירוע, יחול וישולם על ידי המשתמש או המבטח שלו ויהא חייב בשיפוי העמותה כאמור לעיל.

1. **כשרות המזון והשימוש במטבח** - המשתמש מתחייב בזאת להכניס לאולם אך ורק מזון ו/או שתיה שהינם בעלי תעודת הכשר שניתנה על ידי רבנות שאושרה על ידי העמותה. המשתמש מתחייב שלא להכניס למבנה כל מזון ו/או שתיה בין מבושל ובין לא מבושל, ללא תעודת הכשר כאמור. למען הסר ספק, יובהר שאין להכניס לאולם אוכל מבושל ביתי.

כל כלי ההגשה וציוד של בית הכנסת, הכוללים, בין היתר: סכינים, קערות, קרשי חיתוך, סירי בישול, תנורים, כלים חד-פעמיים, וכו' – אין להשתמש בהם במהלך האירוע.

ניתן להשתמש במיחם המים של העמותה. וכן ניתן להשתמש בפלטות שבת של העמותה, אבל יש לצפות אותם בנייר אלומיניום. כאשר הדבר אפשרי וגם מותר על פי ההלכה, יש לחבר את הפלטות לשעוני שבת כדי להקטין את הסיכון לשריפה או למפגע בטיחותי. יש לשים לב שחוטי החשמל לא יבואו במגע עם הפלטות.

יש לשמור על ניקיון המטבח והמקררים.

1. המשתמש יחזיר את האולם לאחר שהוציא וניקה את הלכלוך ולאחר שסידר את הציוד וכדומה כפי שקיבל אותו.
2. **פיקדון לנזקים** - להבטחת התחייבויותיו ע"פ הסכם זה, לרבות התחייבותו להחזרת האולם במצב תקין כפי שקיבל אותו, ולתיקון כל נזק אשר ייגרם לאולם ו/או לציוד שבו, ולניקיון האולם משאריות אוכל, יפקיד המשתמש בידי העמותה המחאה חתומה, ללא תאריך, על סך של **200** **₪** לפקודת העמותה.
3. ככל והאולם יוחזר במצב שאינו תקין ו/או לא נקי בצורה סבירה, תהיה העמותה רשאית לבצע לאלתר כל תיקון ו/או ניקיון נדרש ולהשתמש לצורך כך בהמחאה המפורטת בסעיף 17 לעיל.
4. המשתמש יהיה רשאי לבטל את הזמנתו ללא תשלום דמי ביטול, עד שבוע קודם למועד האירוע. הביטול יהיה בהודעה בכתב לאיש הקשר הנזכר בכותרת הסכם זה.

ביטול הזמנה בפרק זמן קצר משבוע קודם למועד האירוע יחייב את המשתמש בדמי ביטול בגובה 50% מדמי השימוש.

1. **פיקדון למפתח** - לקבלת מפתח לאולם יש לפנות אל איש הקשר בטלפון \_\_\_\_\_\_\_\_\_\_\_\_\_\_\_\_\_\_\_\_\_, וכפי שמופיע בכותרת ההסכם. במעמד קבלת המפתח יפקיד המשתמש בידי איש הקשר **50 ₪** במזומן. במקרה ולא יוחזר המפתח לאיש הקשר תוך 24 שעות ממועד סיום האירוע לא יוחזר הפיקדון למשתמש.
2. המשתמש יוציא מהאולם בגמר האירוע כל האוכל והציוד האישי שהביא לאירוע, יכבה מזגנים ותאורה, יפנה אשפה ויוודא נעילת הדלתות. ציוד אישי שיישאר באולם ייחשב כהפקר בתום שבעה ימים ממועד סיום האירוע, והעמותה תהיה רשאית לעשות בו כרצונה.

**ולראיה באנו על החתום**

העמותה המשתמש

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_